Un dra vat a zo bet gant tout ar beajoù-se, mont-dont da Roazhon ha Naoned: dizoloet am eus ar skingomz en-dro (a-drugarez dam lenner mp3 a zo un tuner ennañ, dreist-holl ^^). Boñ, neo ket aes en tren evel-just, dre ma cheñch ar gwagennoù bep 10 kilometr (ha sirius on)…. Neus nemet ar skingomzoù brasañ a cheller selaou didroch pe dost ( ha choazh, Inter pe Info a dremen mat, met evit selaou eus France Cul… Erf, aze emañ an abadennoù dedennusañ koulskoude !). Ha me da soñjal er skingomzioù brezhonek neuze, peogwir en deus divizet ma empenn liammañ pep-tra dar yezh (petra n efe Freud da lavar diwar-benn se, hañ ?). Boñ, pell zo ez eus ur abadennoù e brezhoneg (ah, RBO radio ar vro, RBI radio an ti ^^), pell pell zo zoken. Deuet omp a-benn da gaout traoù a zoare, skingomzioù rannvroel e brezhoneg penn da benn (Kerne, Arvorig FM, Bro Wened, hag all…), peogwir int be fin: kentoch eget ober pep hini e damm afer en e gorn e rannont o abadennoù, dre ma skignont dre zepartamant tamm pe damm. Marchatmatoch evito, selaouet muioch an abadennoù, abadennoù an devezh-pad pe dost, brezhonegoù a bep rannyezh e pep lech, neus nemet perzhioù mat. Ya met… Eee, ah bah netra, neus met ebet. Evit ur wech e teu an dud a-benn da labourat asambles, digredus ! Ya, sur on eo evel pep lech hag e vez brezelig, met un disoch a zo dan nebeutañ, pezh neo ket fall dija !